ai4bharat/Pralekha huggingface dataset:
শ্রমওকর্মসংস্থানমন্ত্রক
সামাজিক নিরাপত্তার জন্য পেনশন প্রকল্প
নয়াদিল্লি, ০২ ডিসেম্বর, ২০১৯
মাসিক পেনশন ব্যবস্থার মাধ্যমে বয়স্কদের সামাজিক সুরক্ষায় শ্রম ও কর্মসংস্থান মন্ত্রক প্রধানমন্ত্রী শ্রমযোগী মান – ধন যোজনা চালু করেছে। এই যোজনায় ৬০ বছর বয়স পূর্ণ করলে মাসিক ৩ হাজার টাকা পর্যন্ত পেনসন পাওয়া যায়। স্বেচ্ছামূলক এই কর্মসূচিতে ১৮ – ৪০ বছর বয়সী অসংগঠিত ক্ষেত্রের শ্রমিকরা যোগদান করতে পারেন। তবে, এদের মাসিক আয় ১৫ হাজার টাকার মধ্যে হতে হবে এবং কোনও শ্রমিক বা তাঁর পরিবারের সদস্যদের এনপিএস, ইপিএফও অথবা ইএসআইসি কর্মসূচির উপভোক্তা হওয়া চলবে না। মান ধন যোজনায় সংশ্লিষ্ট সুফলভোগী তাঁর মাসিক প্রিমিয়ামের অর্ধেক জমা করবেন এবং বাকি অর্ধেক কেন্দ্রীয় সরকারের পক্ষ থেকে মেটানো হয়ে থাকে। সারা দেশে সাড়ে তিন লক্ষ অভিন্ন পরিষেবা কেন্দ্রের মাধ্যমে এই কর্মসূচিতে সামিল হওয়া যায়। অনলাইনেও নাম নথিভুক্তিকরণের সুবিধা রয়েছে। লোকসভায় আজ এক প্রশ্নের লিখিত জবাবে একথা জানান কেন্দ্রীয় শ্রম ও কর্মসংস্থান প্রতিমন্ত্রী শ্রী সন্তোষ কুমার গাঙ্গোয়ার।
তিনি আরও জানান, বর্তমানে চালু ৯টি কেন্দ্রীয় শ্রম আইনের বিভিন্ন ধারা আরও সহজ-সরল ও যুক্তিসঙ্গত করে খসড়া সামাজিক নিরাপত্তা ২০১৯ বিল তৈরি করা হয়েছে। বর্তমানে বিলটি আলাপ-আলোচনা পর্যায়ে রয়েছে।
CG/BD/SB
(Visitor Counter : 51
যুবওক্রীড়াবিষয়কমন্ত্রক
কেরালায় খেলো ইন্ডিয়া স্কিমের আওতায় প্রকল্প
নতুন দিল্লি, ১৭ই সেপ্টেম্বর, ২০২০
খেলো ইন্ডিয়া স্কিমে কেরলের কুন্নুরের পরিয়ারাম মেডিকেল কলেজের ৪০০ মিটার সিন্থেটিক ট্র্যাক নির্মাণের জন্য সাত কোটি টাকার একটি প্রস্তাব গৃহীত হয়েছে। গত ৫ই সেপ্টেম্বর অনুষ্ঠিত এক বৈঠকে প্রকল্প মূল্যায়ন কমিটি এর সুপারিশ করেছে। অন্যান্য কয়েকটি রাজ্য / কেন্দ্রশাসিত অঞ্চল এবং যোগ্য প্রতিষ্ঠান থেকেও অনুরূপ বেশ কয়েকটি প্রকল্পের প্রস্তাব এসেছে। এই ধরনের প্রকল্পের প্রস্তাবগুলির প্রযুক্তিগত সম্ভাব্যতার উপর ভিত্তি করে, খেলো ভারত প্রকল্পের আওতায় নির্ধারিত মাপকাঠির পাশাপাশি তহবিলের সহজলভ্যতা এবং প্রকল্প মূল্যায়ন কমিটির সুপারিশ অনুযায়ী খেলো ভারতের বিভাগীয় প্রকল্প অনুমোদন কমিটির কাছে পাঠানো হয়।
কেন্দ্রীয় যুব বিষয়ক ও ক্রীড়া বিষয়ক কেন্দ্রীয় প্রতিমন্ত্রী  শ্রী কিরেন রিজিজু আজ লোকসভায় একটি লিখিত জবাবে এ তথ্য জানিয়েছেন।
(CG/CB
রাষ্ট্রপতিরসচিবালয়
সর্দার বল্লভভাই প্যাটেলের জন্মবার্ষিকীতে রাষ্ট্রপতির শ্রদ্ধার্ঘ
নতুনদিল্লি, ৩১শে অক্টোবর, ২০২১
রাষ্ট্রপতি শ্রী রামনাথ কোভিন্ড আজ ৩১শে অক্টোবর সর্দার বল্লভভাই প্যাটেলের জন্মদিনে তাঁকে রাষ্ট্রপতি ভবনে শ্রদ্ধা নিবেদন করেছেন। রাষ্ট্রপতি ও রাষ্ট্রপতি ভবনের আধিকারিকরা সর্দার বল্লভভাই প্যাটেলের তৈলচিত্রতে পুষ্পার্ঘ নিবেদন করেন। রাষ্ট্রপতি এরপর নতুনদিল্লির সর্দার প্যাটেল চকে যান। তিনি সেখানে সর্দার বল্লভভাই প্যাটেলের মূর্তিতে শ্রদ্ধা নিবেদন করেন।
CG/CB/NS
(Visitor Counter : 90
সড়কপরিবহণওমহাসড়কমন্ত্রক
টোল অপারেট ট্রান্সফার মোডের আওতায় দ্বিতীয় পর্যায়ে জাতীয় মহাসড়কগুলির জন্য দরপত্র আহ্বান
নয়াদিল্লি, ০৭ আগস্ট, ২০১৮
ভারতের জাতীয় মহাসড়ক কর্তৃপক্ষ  টোল অপারেট ট্রান্সফার মডেলের আওতায় দ্বিতীয় পর্যায়ে জাতীয় মহাসড়কগুলির জন্য দরপত্র আহ্বান করেছে। দ্বিতীয় পর্যায়ে জাতীয় মহাসড়কগুলির ৫৮৬.৫৫২ কিলোমিটার অংশের জন্য এই দরপত্র আহ্বান করা হয়েছে। জাতীয় মহাসড়কের এই ৫৮৬.৫৫২ কিলোমিটার অংশ পশ্চিমবঙ্গ, রাজস্থান, গুজরাট ও বিহারে বিস্তৃত রয়েছে। বর্তমানে জাতীয় মহাসড়কগুলির এই অংশে ১২টি টোলপ্লাজা রয়েছে। দরপত্র জমা দেওয়ার শেষ তারিখ আগামী ৫ নভেম্বর।
ভারতের জাতীয় মহাসড়ক কর্তৃপক্ষের প্রারম্ভিক আনুমানিক ছাড় মূল্যের পরিমান ৫ হাজার ৩৬২ কোটি টাকার হিসাব অনুযায়ী ঠিকাদারদের দরপত্র সংক্রান্ত ছাড়ের মাশুল উদ্বৃত করতে হবে। টোল অপারেট ট্রান্সফার মোডের দ্বিতীয় পর্যায়ে প্রারম্ভিক নির্মাণ খরচ ৯২৯ কোটি টাকা হবে। মোট চুক্তির মেয়াদ হবে ৩০ বছর, যা যান চলাচল বৃদ্ধি বা হ্রাসের প্রেক্ষিতে ১০ বা ৫ বছর বাড়ানো বা কমানো হতে পারে। চুক্তির মেয়াদকালে মহাসড়কের সংশ্লিষ্ট অংশের রক্ষণা-বেক্ষণ ঠিকাদারকেই করতে হবে। এই প্রেক্ষিতে ঠিকাদার চুক্তির মেয়াদকালীন সময়ে ব্যবহারকারীদের কাছ থেকে মাশুল সংগ্রহের অধিকার পাবেন। তবে, মহাসড়ক কর্তৃপক্ষের ধার্য হার অনুযায়ী মাশুল সংগ্রহ করতে হবে।
SSS/BD/SB…
(Visitor Counter : 53
ক্রেতা, খাদ্যএবংগণবন্টনমন্ত্রক
প্রধানমন্ত্রী শ্রী নরেন্দ্র মোদীর ‘স্বচ্ছ ভারত অভিযান’-এর সঙ্গে সঙ্গতি রেখে কেন্দ্রীয় উপভোক্তা, খাদ্য ও গণবন্টন মন্ত্রী শ্রী রামবিলাস পাসোয়ান ‘স্বচ্ছ পানি অভিযান’- শুরু করার আহ্বান জানান
নয়াদিল্লি, ০৪ অক্টোবর, ২০১৯
প্রধানমন্ত্রী শ্রী নরেন্দ্র মোদীর ‘স্বচ্ছ ভারত অভিযান’-এর সঙ্গে সঙ্গতি রেখে কেন্দ্রীয় উপভোক্তা, খাদ্য ও গণবন্টন মন্ত্রী শ্রী রামবিলাস পাসোয়ান বৃহস্পতিবার ‘স্বচ্ছ পানি অভিযান’- পরিস্কার জল প্রকল্প শুরু করার আহ্বান জানান। শ্রী পাসোয়ান বলেন, এটি কেবল উপভোক্তাদের অধিকারের মধ্যেই সীমাবদ্ধ নয়, এখানের মানুষের জীবনও জড়িয়ে আছে। তাই একে গুরুত্ব দেওয়ার প্রয়োজন। তিনি বলেন, প্রধানমন্ত্রী শ্রী নরেন্দ্র মোদীর স্বপ্ন হল, ২০২৪ সালের মধ্যে প্রত্যেক বাড়িতে পাইপের মাধ্যমে পানীয় জল সরবরাহ করা। সেই উদ্যোগকে বাস্তবায়িত করার জন্য তিনি এই উদ্যোগ নিয়েছেন। এই অভিযান দিল্লি থেকে শুরু হবে, পরে তা সারা দেশে কার্যকর হবে।
কেন্দ্রীয় মন্ত্রীর পৌরহিত্যে আয়োজিত বৈঠকটিতে ব্যুরো অফ ইন্ডিয়া স্ট্যান্ডার্ড , দিল্লি জল বোর্ড , জল শক্তি মন্ত্রক, উপভোক্তা বিষয়ক দপ্তর এবং এফএসএসএআই-এর আধিকারিকরা উপস্হিত ছিলেন। বৈঠকে বিআইএস নির্ধারিত পানীয় জলের গুণমান বজায় রাখার উপর গুরুত্ব আরোপ করা হয়।
বিআইএস সূত্রে জানানো হয়েছে, এই সংস্হা দিল্লির ১১টি জায়গা থেকে পানীয় জলের নুমনা সংগ্রহ করে। এরপর সেই জলের অম্লক্ষারের অনুপাত , গন্ধ, ধাতুর পরিমাণ, মোট মিশ্রিত কঠিন পদার্থ-সহ ১১টি বিষয়ে পরীক্ষা করা হয়। প্রতিটি নমুনা বিভিন্ন বিষয়ে বিআইএস-এর ধার্য্য করা গুণমান পরীক্ষায় উত্তীর্ণ হতে ব্যর্থ হয়েছে।
শ্রী পাসোয়ান বিআইএস আধিকারিকদের রাজ্যগুলির রাজধানী থেকে নমুনা সংগ্রহ করে নভেম্বর মাসের মধ্যে সেগুলির পরীক্ষা করতে হবে। এই নমুনা সংগ্রহের কাজ ইতোমধ্যে শুরু হয়ে গেছে। এরপর বিআইএস, জলের এই নমুনাগুলি পরীক্ষা করবে।
অনুষ্ঠানের শেষে সাংবাদিকদের শ্রী পাসোয়ান বলেন, বিআইএস দিল্লি সহ সব রাজ্যগুলিকে এবং বিভিন্ন মন্ত্রকে চিঠি পাঠিয়ে, গুণগত মান বজায় রাখার জন্য ঐক্যমত্যে পৌঁছানোর আহ্বান জানাবে বিআইএস। শিশু সহ প্রতিটি নাগরিকের জন্য যা অত্যন্ত গুরুত্বপূর্ণ।
শ্রী পাসোয়ান মন্ত্রকের এই উদ্যোগকে জন-আন্দোলনের রূপ দিতে সংবাদ মাধ্যমের সহযোগিতা চান। বিভিন্ন পরীক্ষা করার জন্য তিনি সস্তার কিট তৈরির গবেষণার উপর জোর দেন। এর মাধ্যমে জনগণ বুঝতে পারবেন ওই জল পান করার যোগ্য কি না।
SSS/CB/NS
(Visitor Counter : 35
কৃষিমন্ত্রক
দুবাইতে আয়োজিত এক্সপো ২০২০-তে ভারত জৈব ও উদ্যানজাত উৎপাদিত পণ্যের রপ্তানির সম্ভাবনার বিষয় তুলে ধরেছে
নতুন দিল্লি, ২১ ফেব্রুয়ারি, ২০২২
‘খাদ্য, কৃষি ও জীবন জীবিকা’ বিষয়ক পাক্ষিক আলোচনাসভার অঙ্গ হিসেবে বিশ্ববাজারে ভারতের জৈবজাত কৃষি ও উদ্যানজাত পণ্যের শক্তিকে তুলে ধরার উদ্দেশ্যে দুবাইয়ে আয়োজিত এক্সপো ২০২০-তে ভারতীয় প্যাভিলিয়নে ‘দেশজ জৈব ও উদ্যানপালন ক্ষেত্রে মূল্য শৃঙ্খলকে এগিয়ে নিয়ে যাওয়া’ শীর্ষক এক সভার আয়োজন করা হয়।
ভারতীয় কৃষি ক্ষেত্রে সুযোগ-সুবিধা এবং বিপুল রপ্তানির সম্ভাবনার বিষয় নিয়ে সভায় উপস্থিত সরকারি ও বেসরকারি ক্ষেত্রের প্রতিনিধিরা বক্তব্য রাখেন। কৃষি ও কৃষক কল্যাণ মন্ত্রকের অতিরিক্ত সচিব শ্রী পি কে সোয়াইন উদীয়মান ভারতে দেশের অর্থনীতিকে এগিয়ে নিয়ে যাওয়ার জন্য কৃষি ক্ষেত্রের উল্লেখযোগ্য অবদানের কথা তুলে ধরেন। তিনি বলেন, আগামী দিনে ভারত বিশ্বের অন্যতম শক্তিশালী খাদ্যভাণ্ডারে পরিণত হতে চলেছে। খাদ্য ও পুষ্টি ক্ষেত্রে নিরাপত্তায় সরকার বিশেষ গুরুত্ব দিয়েছেন বলেও উল্লেখ করেন তিনি। শ্রী সোয়াইন জানান, ভারত জৈব ও উদ্যানপালন ক্ষেত্রে দ্রুত গতিতে এগিয়ে চলেছে। তিনি বিশ্বব্যাপী বিনিয়োগকারীদের কৃষি সরবরাহ শৃঙ্খলে বিনিয়োগ করার আহ্বান জানান। অতিরিক্ত সচিব আরও জানান, সরকার এক্ষেত্রে প্রত্যক্ষ বিদেশী বিনিয়োগ নীতির সুবিধা নিয়ে এসেছে।
খাদ্য ও কৃষি সংস্থা -র প্রতিনিধি তথা ইতালিতে অবস্থিত ভারতীয় দূতাবাসের কৃষি বিভাগের মন্ত্রী ডঃ বি রাজেন্দ্র বলেন, জৈব ও উদ্যানজাত পণ্যের গুণমান নিশ্চিত করতে একাধিক পদক্ষেপ গ্রহণ করা হয়েছে। কৃষি ও কৃষক কল্যাণ মন্ত্রকের যুগ্ম সচিব শ্রী প্রিয় রঞ্জন জানান, ভারতীয় জৈব উদ্যানজাত পণ্যগুলির গ্রহণযোগ্যতা বৃদ্ধিতে বিশেষ নজর দেওয়া হয়েছে। ২০৩০ সালের মধ্যে বিশ্বব্যাপী ফল ও সব্জি বাজারে দেশের রপ্তানির পরিমাণ ১০ শতাংশে নিয়ে যাওয়ার লক্ষ্যমাত্রা নিয়ে যাওয়া হয়েছে বলেও তিনি উল্লেখ করেন। কোভিড মহামারী সত্ত্বেও ভারতে জৈব পণ্যের রপ্তানির পরিমাণ ২০১৯-২০ অর্থবর্ষের তুলনায় বর্তমান অর্থবর্ষে ৫১ শতাংশ বৃদ্ধি পেয়েছে। দেশে ২০২০-২১ অর্থবর্ষে জৈব পণ্যের রপ্তানির পরিমাণ ৮ লক্ষ ৮৮ হাজার ১৮০ মেট্রিক টনে দাঁড়িয়েছে। মহামারীর প্রতিবন্ধকতা থাকা সত্ত্বেও ভারত বিশ্বব্যাপী জৈব পণ্য রপ্তানি ক্ষেত্রে সাফল্য অর্জন করেছে। আলোচনাসভায় উপস্থিত কেপিএমজি সংস্থার খাদ্য ও কৃষি বাণিজ্য ক্ষেত্রে অংশীদার শ্রী কে. শ্রীনিবাস জানান, ভারত কৃষি ক্ষেত্রে শীর্ষ ১০টি রপ্তানিকারক দেশের মধ্যে জায়গা করে নিয়েছে। তিনি জৈব ও উদ্যানজাত পণ্যের বিষয়ে প্রচারের জন্য রপ্তানি-কেন্দ্রিক কৌশল বিকাশের উপর জোর দেন। উল্লেখ্য, আগামী দোসরা মার্চ পর্যন্ত ‘খাদ্য, কৃষি ও জীবন জীবিকা’ শীর্ষক পাক্ষিক এই আলোচনাসভা চলবে।
CG/SS/SKD/
(Visitor Counter : 78
স্বাস্থ্যওপরিবারকল্যাণমন্ত্রক
কোভিড-১৯ এর বিষয়ে সর্বশেষ তথ্য
নতুনদিল্লি, ১৩ই নভেম্বর, ২০২১
দেশজুড়ে টিকাকরণ অভিযানে এ পর্যন্ত ১১১ কোটি ৪০লক্ষ টিকা দেওয়া হয়েছে।
গত ২৪ ঘন্টায় নতুন করে সংক্রমিত হয়েছেন ১১,৮৫০ জন ।
বর্তমানে কোভিড মুক্ত হওয়ার হার ৯৮.২৬%। ২০২০র মার্চের পর যা সর্বোচ্চ।
গত চব্বিশ ঘন্টায় আরোগ্য লাভ করেছেন ১২হাজার ৪০৩ জন।
সারা দেশে এ পর্যন্ত মোট সুস্থ হয়েছেন ৩ কোটি ৩৮ লক্ষ ২৬হাজার ৪৮৩ জন।
মোট সংক্রমিতের ১% র কম , মাত্র ০.৪% এখন চিকিৎসাধীন।
ভারতে চিকিৎসাধীন সংক্রমিতের সংখ্যা বর্তমানে ১লক্ষ ৩৬হাজার ৩শো ৮জন, ২৭৪ দিনের হিসেবে যা সর্বনিম্ন।
দৈনিক সংক্রমিতের হার গত ৪০ দিন ধরে ২ শতাংশের কম, আজ এই হার ০.৯৪%।
সাপ্তাহিক সংক্রমিতের হার ৫০ দিন ধরে ২শতাংশের নিচে রয়েছে, বর্তমানে ১.০৫%।
এ পর্যন্ত নমুনা পরীক্ষা হয়েছে ৬২কোটি ২৩লক্ষ।
CG/CB/SFS
(Visitor Counter : 102
প্রধানমন্ত্রীরদপ্তর
শ্রী অটল বিহারী বাজপেয়ীর প্রয়াণ বার্ষিকীতে ‘সদৈব অটল’-এ পুষ্পার্ঘ্য নিবেদন প্রধানমন্ত্রীর
নতুন দিল্লি, ১৬ আগস্ট, ২০২৩
প্রধানমন্ত্রী শ্রী নরেন্দ্র মোদী আজ প্রয়াত প্রাক্তন প্রধানমন্ত্রী শ্রী অটল বিহারী বাজপেয়ীর সমাধিস্থল ‘সদৈব অটল’-এ গিয়ে পুষ্পার্ঘ্য নিবেদন করেন।
এক ট্যুইট বার্তায় প্রধানমন্ত্রী বলেছেন;
“রাষ্ট্রের সেবায় জীবন সমর্পণ করা প্রাক্তন প্রধানমন্ত্রী বাজপেয়ীজির পুণ্য তিথিতে আজ ‘সদৈব অটল’-এ গিয়ে শ্রদ্ধাঞ্জলি অর্পণ করেছি।”
AC/SD/SKD
(
বিজ্ঞানওপ্রযুক্তিমন্ত্রক
ভারত ও ব্রিটেনের মধ্যে বিজ্ঞান ও উদ্ভাবন নীতি নিয়ে আলোচনার সময় ভবিষ্যতে কোন কোন বিষয়ে যৌথভাবে কাজ করা হবে সেই বিষয়ে মতবিনিময় হয়েছে
নয়াদিল্লি, ৩০ মার্চ, ২০২২
ভারত ও ব্রিটেনের মধ্যে বিজ্ঞান ও উদ্ভাবন নীতি নিয়ে একটি বৈঠক অনুষ্ঠিত হয়েছে। এই বৈঠকে নতুন শিল্পোদ্যোগ বা স্টার্ট-আপ ব্যবস্থাকে শক্তিশালী করে তোলা, কার্বনমুক্ত অর্থনীতি গড়ে তোলা, জলবায়ু পরিবর্তনের সমস্যা দূর করা, স্থিতিশীল প্রযুক্তি গ্রহণ করা, স্বাস্থ্যক্ষেত্রে নতুন নতুন উদ্ভাবনকে উৎসাহদান, পরিবেশ-বান্ধব জ্বালানি এবং অত্যাধুনিক প্রযুক্তি নিয়ে আলোচনা হয়েছে। কেন্দ্রীয় বিজ্ঞান ও প্রযুক্তি দপ্তরের সচিব ডঃ এস চন্দ্রশেখর প্রস্তাব দেন, শিল্পে বিনিয়োগকারীদের সঙ্গে তরুণ উদ্ভাবকদের মধ্যে যোগাযোগ গড়ে তুলতে হবে। এর ফলে নতুন শিল্পোদ্যোগ বা স্টার্ট-আপ এবং শিক্ষা জগৎ উপকৃত হবে। ডঃ চন্দ্রশেখর আরও জানান, দুটি দেশের যৌথ উদ্যোগে বাণিজ্যিকভাবে লাভবান পণ্যসামগ্রী উৎপাদন এবং পরিষেবা প্রদানের বিষয়ে বৈঠকে আলোচনা হয়েছে।
ব্রিটেনের বাণিজ্য, শক্তি ও শিল্পকৌশল দপ্তরের প্রধান বৈজ্ঞানিক উপদেষ্টা অধ্যাপক পল মঙ্ক বলেন, উভয় দেশের প্রথম সারির বিজ্ঞানমনস্ক ব্যক্তিরা একজোট হয়ে জলবায়ু পরিবর্তনের সমস্যার সমাধান এবং কার্বনমুক্ত অর্থনীতি নিয়ে কাজ করলে তাতে পৃথিবীর উপকার হবে। বিদেশ মন্ত্রকের পশ্চিম ইউরোপ সংক্রান্ত বিভাগের যুগ্ম সচিব শ্রী সন্দীপ চক্রবর্তী উভয় দেশের মধ্যে বিজ্ঞান ও প্রযুক্তি নিয়ে যেসব বিষয়ে কাজ করা সম্ভব তা নিয়ে আলোচনা করেন। ভারত ও ব্রিটেনের বিজ্ঞান ও উদ্ভাবন সংক্রান্ত আলোচনায় দক্ষ মানবসম্পদ গড়ে তোলা, যৌথ গবেষণা এবং বিভিন্ন গবেষণার অনুবাদ নিয়ে আলোচনা হয়েছে। আলোচনায় দুটি দেশের মধ্যে কোন কোন ক্ষেত্রে সহযোগিতার মাধ্যমে গবেষণা করা সম্ভব তা নিয়ে মতবিনিময় হয়েছে। এক্ষেত্রে যে বিষয়গুলি অগ্রাধিকার পেয়েছে সেগুলি হল : পরিবেশ সংক্রান্ত বিভিন্ন সমস্যার সমাধান; বৈদ্যুতিক যানবাহন; কার্বনমুক্ত প্রযুক্তির ব্যবহার; সামনের সারির বিজ্ঞানের গবেষণার মাধ্যমে বিভিন্ন শিল্পের পুনরুজ্জীবন; নিউটন-ভাবা পিএইচডি কার্যক্রমকে শক্তিশালী করে তোলা; গ্রিন হাইড্রোজেন প্রকল্পের জন্য উৎকর্ষ কেন্দ্র গড়ে তোলা। আলোচনায় বিজ্ঞান মন্ত্রক, সিএসআইআর, জৈবপ্রযুক্তি দপ্তর, আইসিএমআর, এসইআরবি-র ঊর্ধ্বতন আধিকারিকরা উপস্থিত ছিলেন।
CG/CB/DM/
(Visitor Counter : 80
প্রধানমন্ত্রীরদপ্তর
জাতীয় হস্তচালিত তাঁত দিবসে স্থানীয় তাঁত সামগ্রী কেনার আহ্বান জানিয়েছেন প্রধানমন্ত্রী
হস্তচালিত তাঁত ভারতের বৈচিত্র্যের প্রকাশ, যার মাধ্যমে অগণিত তন্তুবায় ও শিল্পীদের নৈপুণ্য প্রকাশিত হয় : প্রধানমন্ত্রী
নয়াদিল্লি, ০৭ অগাস্ট, ২০২১
প্রধানমন্ত্রী শ্রী নরেন্দ্র মোদী বলেছেন, হস্তচালিত তাঁত ভারতের বৈচিত্র্যের প্রকাশ এবং অগণিত তন্তুবায় ও শিল্পীদের নৈপুণ্য এর মাধ্যমে প্রতিফলিত হয়। তিনি সকলকে স্থানীয় তাঁত সামগ্রী কেনার আহ্বান জানিয়েছেন।
এক ট্যুইট বার্তায় প্রধানমন্ত্রী বলেছেন, “হস্তচালিত তাঁত ভারতের বৈচিত্র্যের প্রকাশ এবং অগণিত তন্তুবায় ও শিল্পীদের নৈপুণ্য এর মাধ্যমে প্রতিফলিত হয়। জাতীয় হস্তচালিত তাঁত দিবস আমাদের তন্তুবায়দের সাহায্য করার অঙ্গীকার ব্যক্ত করেছে। এর মাধ্যমে #MyHandloomMyPride ভাবনাকে প্রসারিত করে। আসুন আমরা সবাই স্থানীয় তাঁত সামগ্রী কিনি”!
অলিম্পিক পদকজয়ী সাইখোম মীরাবাঈ চানুর একটি ট্যুইটকে উদ্ধৃত করে প্রধানমন্ত্রী আরেকটি ট্যুইট বার্তায় বলেছেন, “বিগত কয়েক বছর ধরে হস্তচালিত তাঁতের প্রতি নতুন করে উৎসাহ দেখা যাচ্ছে। @mirabai_chanu, #MyHandloomMyPride ভাবনাকে সমর্থন করছেন দেখে আমি আনন্দিত। আমি আশাবাদী আত্মনির্ভর ভারত গঠনের জন্য হস্তচালিত তাঁত শিল্প গুরুত্বপূর্ণ ভূমিকা পালন করবে”।
CG/CB/SB
(
প্রধানমন্ত্রীরদপ্তর
প্রধানমন্ত্রী তাঁর ট্যুইটার হ্যান্ডেল সফল মহিলাদের হস্তান্তর করলেন
নতুনদিল্লী, ৮ মার্চ ২০২০
প্রধানমন্ত্রী শ্রী নরেন্দ্র মোদী বলেন, আন্তর্জাতিক নারী দিবস উপলক্ষ্যে তাঁর স্যোশাল মিডিয়া অ্যাকাউণ্টগুলির মাধ্যমে সফল মহিলারা তাঁদের জীবনের নানা কথা ভাগ করে নেবেন। প্রধানমন্ত্রীর ট্যুইটার হ্যন্ডেলে দেশের নানা প্রান্তের মহিলারা তাঁদের জীবনের ঘটনা জানাবেন। সমাজের সর্বস্তরের মহিলারা তাঁদের জীবনে যে সব অভিজ্ঞতার সম্মুখীন হয়েছেন, সেগুলি অনুকরণীয় এবং অনুপ্রেরণার উৎস।
CG/CB
(Visitor Counter : 56
প্রধানমন্ত্রীরদপ্তর
বিশিষ্ট স্টক বিনিয়োগকারী রাকেশ ঝুনঝুনওয়ালার প্রয়াণে প্রধানমন্ত্রীর শোক প্রকাশ
নয়াদিল্লি, ১৪ অগাস্ট, ২০২২
প্রধানমন্ত্রী শ্রী নরেন্দ্র মোদী বিশিষ্ট স্টক বিনিয়োগকারী রাকেশ ঝুনঝুনওয়ালার প্রয়াণে শোক প্রকাশ করেছেন।
এক ট্যুইট বার্তায় প্রধানমন্ত্রী বলেছেন, “অদম্য মানসিকতার অধিকারী রাকেশ ঝুনঝুনওয়ালা একজন প্রাণবন্ত ও দূরদর্শী মানুষ হিসাবে পরিচিত ছিলেন। আর্থিক জগতে তাঁর অবদান অনস্বীকার্য। দেশের উন্নতিতে তাঁর যথেষ্ট আগ্রহ ছিল। তাঁর প্রয়াণ অত্যন্ত দুর্ভাগ্যজনক। শ্রী ঝুনঝুনওয়ালার পরিবার-পরিজন ও গুণমুগ্ধদের সমবেদনা জানাই। ওঁ শান্তি”।
PG/CB/SB
(
আদিবাসীবিষয়কমন্ত্রক
ন্যাশনাল ট্রাইবাল রিসার্চ ইনস্টিটিউট -এর উৎকর্ষ কেন্দ্র হিসেবে ভারতীয় আদিম জনজাতি সেবা সংগঠনকে  প্রতিষ্ঠা করতে নতুন দিল্লির এনটিআরআই এবং বিএজেএসএস-এর মধ্যে সমঝোতাপত্র স্বাক্ষর
নতুন দিল্লি, ২৩ ফেব্রুয়ারি, ২০২২
ন্যাশনাল ট্রাইবাল রিসার্চ ইনস্টিটিউটকে  উৎকর্ষ কেন্দ্র হিসেবে ভারতীয় আদিম জনজাতি সেবা সংগঠনের  উন্নয়নের জন্য নতুন দিল্লির এনটিআরআই এবং বিএজেএসএস-এর মধ্যে সমঝোতাপত্র স্বাক্ষরিত হয়েছে। সোমবার  উপজাতি বিষয়ক মন্ত্রী শ্রী অর্জুন মুন্ডা এবং উত্তরাখণ্ডের ট্রাইবাল রিসার্চ ইনস্টিটিউটের অধিকর্তা শ্রী এস এস টলিয়া-র উপস্থিতিতে এনটিআরআই এবং বিএজেএসএস-এর মধ্যে এই সমঝোতাপত্র স্বাক্ষরিত হয়। অনুষ্ঠানে কেন্দ্রীয় মন্ত্রী শ্রী অর্জুন মুন্ডা জানান, স্বাধীনতার পর থেকে বেশ কয়েকজন বিশিষ্ট ব্যক্তি এই বিএজেএসএস-এর সঙ্গে যুক্ত রয়েছেন। তিনি বলেন, ডঃ রাজেন্দ্র প্রসাদ ছিলেন এই বিএজেএসএস-এর প্রথম চেয়ারম্যান। ১৯৪৮ সালে বিশিষ্ট সমাজকর্মী শ্রী থাক্কর বাপা এই সংগঠন প্রতিষ্ঠা করেন। দেশের আদিবাসী সম্প্রদায়ের সার্বিক উন্নতির লক্ষ্যে এই সংগঠন প্রতিষ্ঠিত হয় বলে তিনি জানান। কেন্দ্রীয় মন্ত্রী বলেন, শ্রী ইউ এন ধেবর, শ্রী মোরারজি দেশাই-এর মত বিশিষ্ট-সমাজকর্মীরা এই সংগঠনের সঙ্গে যুক্ত ছিলেন। ঝান্ডেলওয়ালায় এই প্রতিষ্ঠানের পাঠাগারে দুর্লভ বই এবং আদিবাসী নিদর্শন সহ একটি সংগ্রহশালা রয়েছে। এই ঐতিহ্য সংরক্ষণ ও রক্ষণাবেক্ষণ না করা হলে তা হারিয়ে যেত। তাই বিএজেএসএস-কে এটিআরআই-এর উৎকর্ষতা কেন্দ্র হিসেবে তৈরি করার উদ্যোগ নেওয়া হয়েছে। দেশের স্বাধীনতার ৭৫ বছর উদযাপনের সময় উপজাতি সংস্কৃতি এবং সেই সম্প্রদায়ের ইতিহাস সম্পর্কে জানতে আগ্রহী ছাত্র, গবেষক ও দর্শনার্থীদের কথা ভেবেই এই পদক্ষেপ নেওয়া হয়েছে। এর ফলে, দেশের সমৃদ্ধ সাংস্কৃতিক ঐতিহ্য সম্পর্কে সকলের ধারণা স্পষ্ট হবে।
উপজাতি বিষয়ক মন্ত্রকের সচিব শ্রী অনিল কুমার ঝা জানান, মন্ত্রকের নির্দেশ মতো এই প্রকল্প হাতে নেওয়া হয়েছে। মন্ত্রকের আধিকারিকদের সঙ্গে ইতিমধ্যেই সেই স্থান পরিদর্শন করা হয়েছে। তিনি বলেন, উত্তরাখণ্ড ও ওড়িশার ট্রাইবাল রিসার্চ ইনস্টিটিউটের উদ্যোগে এই অনন্য ঐতিহ্য সংরক্ষণের পরিকল্পনা তৈরি করা হয়েছে। অনুষ্ঠানে উপস্থিত বিএজেএসএস-এর সভাপতি শ্রী নয়ন চন্দ্র হেমব্রম মন্ত্রকের এই উদ্যোগকে সাধুবাদ জানান। তিনি দেশব্যাপী বিএজেএসএস-এর কার্যকলাপ এবং স্বাধীনতার পর থেকে উপজাতি সম্প্রদায়ের বিকাশে সরকারের গৃহীত নীতি ও সমস্যাগুলির বিষয় সম্পর্কে সকলকে অবহিত করেন।
ইন্ডিয়ান ইনস্টিটিউট অফ পাবলিক অ্যাডমিনিস্ট্রেশনের মহানির্দেশক শ্রী এস এন ত্রিপাঠী বলেন, আইআইটি কানপুর জাতীয় ডিজিটাল পাঠাগার তৈরির কাজ করছে। তাই এই সংগঠনের পাঠাগারে থাকা বইগুলিকেও ডিজিটালাইজ করা হবে। উপজাতি বিষয়ক মন্ত্রকের যুগ্ম সচিব এই প্রকল্পে গৃহীত পদক্ষেপ সম্পর্কে ব্যাখ্যা করেন। বিএজেএসএস-এর পাঠাগারে থাকা দুর্লভ বইগুলির ডিজিটাইজেশন এবং সংরক্ষণের জন্য মন্ত্রক দেড় লক্ষ টাকা বরাদ্দ করেছে। এর পাশাপাশি উপজাতি সংগ্রহশালা, ই-লাইব্রেরির বিকাশসাধন, প্রত্নত্বাত্তিক বিষয়বস্তুগুলির ডিজিটাইজেশন এবং ইন্টারেক্টিভ কিয়স্ক তৈরির জন্য উদ্যোগ নেওয়া হয়েছে।
CG/SS/SKD/
(Visitor Counter : 126
স্বাস্থ্য আৰু পৰিয়াল কল্যাণ মন্ত্ৰালয়
ক’ভিড-১৯ৰ বাবে চীন, কোৰিয়া, ফ্ৰান্স, জাৰ্মানী, স্পেইন, ইটালী, ইৰানৰ পৰা অহা যাত্ৰীসকলক বিমানবন্দৰত পৰীক্ষণৰ পৃথক মানসম্পন্ন সঞ্চালন পদ্ধতি
হেল্থ কাউণ্টাৰৰ পৰা অহা যাত্ৰীৰ বাবে পৃথকীকৰণ
যাত্ৰীসকলক এ, বি, চি ভাগত পৃথক কৰক
ভাগ এ -এগৰাকী যাত্ৰী যদি কোনো ক’ভিড-১৯ প্ৰাদুৰ্ভাৱ হোৱা দেশ/এলেকাত পূৰ্বতে ১৪ দিন ধৰি আছে আৰু তেওঁৰ ভ্ৰমণৰ সবিশেষৰ লগতে যদি ব্যক্তিজনৰ জ্বৰ, কাঁহ আৰু উশাহ লোৱাত কষ্ট অনুভৱ কৰিছে, তেন্তে তেওঁক এই শাখাত ধৰা হয়৷
বা
এগৰাকী ৰোগী যদি যিকোনো ধৰণৰ শ্বাস-প্ৰশ্বাসজনিত অসুস্থতাত ভোগাৰ লগতে এনে লক্ষণ দেখাৰ ১৪ দিন পূৰ্বে কোনো এগৰাকী ক’ভিড-১৯ ৰোগীৰ সংস্পৰ্শলৈ আহিছে;
কাৰ্যঃ অন্যান্য যাত্ৰীৰ পৰা পৃথক কৰক আৰু তেওঁলোক আছুতীয়াকৈ ৰাখক
ভাগ বি - চীন, কোৰিয়া, ফ্ৰান্স, জাৰ্মানী, স্পেইন, ইটালী, ইৰানৰ পৰা অহা কোনো প্ৰাপ্তবয়স্ক, উচ্চ ৰক্তচাপ, মধুমেহ, শ্বাস-প্ৰশ্বাসজনিত ৰোগত আক্ৰান্ত অহা বিশেষ লক্ষণযুক্ত যাত্ৰী
কাৰ্যঃ-ৰাজ্য চৰকাৰে তেওঁক কোৱাণ্টাৰাইন সুবিধাবিশিষ্ট স্থানান্তৰ কৰিব আৰু চৰকাৰে পৰৱৰ্তী ১৪ দিনলৈ প্ৰতিদিনে নিৰীক্ষণ কৰিব৷ যদি এনে লক্ষণ বৃদ্ধি পায়, তেতিয়া তেওঁক আছুতীয়ালৈ ৰাখিব৷
ভাগ চি -চীন, কোৰিয়া, ফ্ৰান্স, জাৰ্মানী, স্পেইন, ইটালী, ইৰানৰ দৰে ক’ভিড-১৯ প্ৰাদুৰ্ভাৱ হোৱা দেশৰ পৰা অহা বিশেষ লক্ষণযুক্ত যাত্ৰী
কাৰ্যঃ ১৪ দিনৰ বাবে গৃহতে কোৱাণ্টাৰাইনৰ অধীনত থাকিব আৰু আইডিএছপি নেটৱৰ্কৰ জৰিয়তে নিৰীক্ষণ কৰিব, যদি ক’ভিড-১৯ প্ৰভাৱিত দেশৰ পৰা অহা ১৪ দিনৰ ভিতৰত জ্বৰ/কাঁহ/উশাহ-নিশাহৰ সমস্যা বৃদ্ধি পাই, তেন্তে তক্ষৎণাত পৰৱৰ্তী ব্যৱস্থা গ্ৰহণৰ বাবে ৰাষ্ট্ৰীয় হেল্পলাইন নম্বৰ ফোন কৰক৷
(Visitor Counter : 15
কয়লামন্ত্রক
কয়লা ক্ষেত্রে সংস্কার
নয়াদিল্লী, ১১ ফেব্রুয়ারি, ২০২১
কয়লা খনি  আইন ২০১৫ এবং খনিজ ও খনি  আইন ১৯৫৭-তে পরিবর্তন এনে খনিজ আইন  ২০২০ কার্যকর করা হয়েছে। এই নতুন আইনে বেশকিছু সংশোধনী আনা হয়েছে। কয়লা ক্ষেত্রে বিনিয়োগ, লিগনাইট ব্লকের জন্য বরাদ্দ বৃদ্ধিতে সহায়তা দানের জন্য কয়লা ব্লকগুলিতে সমানুপাতিক হারে লাইসেন্স কাম মাইনিং লিজের বন্টন ব্যবস্থা করা হয়েছে। কয়লা খনি  আইনের আওতাধীন দ্বিতীয় ও তৃতীয় পর্যায়ে কয়লা খনি ব্যবহারের জন্য কেন্দ্রীয় সরকার আইনে একাধিক শিথিলতা নিয়ে এসেছে। এমনকি এই আইনের আওতায় রাজস্ব ভাগাভাগির ভিত্তিতে কয়লা/লিগনাইট খনি/ব্লক বিক্রির জন্য নিলাম পদ্ধতিতে পরিবর্তন নিয়ে আসা হয়েছে।
লোকসভায় গতকাল এক প্রশ্নের উত্তরে এই তথ্য জানিয়েছেন কেন্দ্রীয় কয়লা মন্ত্রী শ্রী প্রহ্লাদ জোশী।
মহাকাশদপ্তর
পৃথিবীর কক্ষপথের নিম্নাঞ্চলে মানব বহনক্ষম উড়ান তৈরির জন্য দেশীয় প্রযুক্তির ব্যবহারের উদ্যোগের বিষয়ে জানিয়েছেন কেন্দ্রীয় মন্ত্রী ডাঃ জীতেন্দ্র সিং
নয়াদিল্লি, ২১ জুলাই, ২০২২
বিজ্ঞান ও প্রযুক্তির এবং ভূ-বিজ্ঞান দপ্তরের স্বাধীন দায়িত্বপ্রাপ্ত ও প্রধানমন্ত্রীর দপ্তর, কর্মী, জন-অভিযোগ, পেনশন, পারমানবিক শক্তি ও মহাকাশ দপ্তরের প্রতিমন্ত্রী ডাঃ জীতেন্দ্র সিং জানিয়েছেন ইসরো পৃথিবীর কক্ষপথে বসুন্ধরার নিকবর্তী অংশে মানব বহনক্ষম উড়ান তৈরির জন্য দেশীয় প্রযুক্তির ব্যবহারের উদ্যোগ নিয়েছে। রাজ্যসভায় আজ এক প্রশ্নের লিখিত জবাবে ডাঃ সিং জানান, মহাকাশ পর্যটনে বেসরকারী সংস্থাগুলির অংশগ্রহণকে উৎসাহিত করতে ইন্ডিয়ান ন্যাশনাল স্পেস প্রমোশন অ্যান্ড অথোরাইজেশন সেন্টার বা ইন-স্পেস সক্রিয় হয়েছে। মহাকাশ দপ্তরের এক জানলা ব্যবস্থাপনা ইন-স্পেস তরুণ শিল্পোদ্যোগী, মহাকাশ বিজ্ঞানে উৎসাহী ছাত্রছাত্রী সহ মহাকাশ ক্ষেত্রে যেসব বেসরকারী সংস্থা সক্রিয় রয়েছে তাদের উৎসাহিত করছে। এর জন্য ইসরোর বিভিন্ন প্রযুক্তিগত উদ্ভাবনকে বেসরকারী সংস্থাগুলির মধ্যে ভাগ করে নেওয়ার উদ্যোগ নেওয়া হয়েছে।
আর এক প্রশ্নের জবাবে ডাঃ সিং জানান, ভারতীয় মহাকাশ শিল্পে বেসরকারী সংস্থার অংশগ্রহণের জন্য মহাকাশ দপ্তর একটি সর্বাঙ্গীন, সুসংহত নীতির খসড়া তৈরি করছে।
PG/CB/NS
(Visitor Counter : 107
আইনওবিচারমন্ত্রক
কোভিড-১৯ লকডাউন এর মধ্যেই ভিডিও কনফারেন্সের মাধ্যমে আধত্মিক গুরু শ্রী শ্রী রবিশঙ্করের সাথে বৈঠকের আয়োজন করল আয়কর অ্যাপিলেট ট্রাইব্যুনাল
নয়াদিল্লি, ১১ এপ্রিল, ২০২০
যখন গোটা বিশ্ব ইতিহাসের সবচেয় কঠিনতম সময় অতিক্রম করছে এবং ভবিষ্যতের কথা ভেবে আতঙ্কগ্রস্ত হয়ে পড়ছে এই সময়ে আয়কর অ্যাপিলেট ট্রাইব্যুনাল মানুষের দুঃখ কষ্ট কিছুটা লাঘবের উদ্দেশে এবং দেশের যে সমস্ত মানুষ আধ্যাত্মিক উপায় নিজেদেরকে শারীরিক ও মানসিক ভাবে সুস্থ রাখতে চান তাদের জন্য, তাদের পরিবার, বন্ধু- বান্ধব, আত্মীয়-স্বজন সহ সামগ্রীক ভাবে সমাজের সব স্তরের মানুষের জন্য গতকাল ভিডিও কনফারেন্সের মাধ্যমে একটি জাতীয় সেমিনারের আয়জন করে। বিখ্যাত আধত্মিক গুরু শ্রী শ্রী রবিশঙ্কর অনুষ্ঠানে উপস্থিত থেকে ‘অফিস, পরিবার ও সমাজের জন্য কাজ করার পরেও কিভাবে সুখী থাকা যায়’ তা নিয়ে আলোচনা করেন। অনুষ্ঠানে পৌরোহিত্য করেন আয়কর অ্যাপিলেট ট্রাইব্যুনালের সভাপতি বিচারপতি পি পি ভাট। সমাজের বিভিন্ন ক্ষেত্রের বহু বিশিষ্ট ব্যাক্তি অনুষ্ঠানে হাজির ছিলেন।
তাঁর বক্তব্যে গুরুজি এই দুর্যোগের সময়কার ইতিবাচক দিকগুলির দিকে নজর দেওয়ার কথা বলেন।তিনি বলেন হতাশার মধ্যে ডুবে না গিয়ে লকডাউনের ফলে যে সুযোগ আমাদের সামনে এসেছে তার সুযোগ কাজে লাগাতে হবে। তিনি বলেন এই অতিমারি সব সীমানা, সংস্কৃতি, সভ্যতার বেড়া ভেঙ্গে মানুষের মধ্যে একাত্মবোধ জাগ্রত করেছে। অন্যকে সাহায্য করার প্রয়োজনীয়তাও আমরা বুঝতে পেরেছি। তিনি বলেন এই অতিমারি আমাদের জীবনের প্রয়োজন বোধকেও জাগ্রত করেছে।
আলোচনার পরেই প্রশ্নোত্তর পর্বের আয়জন করা হয়। সেখানে প্রশ্নের উত্তরে গুরুজি বলেন বিশ্ব এর আগেও অতিমারি দেখেছে যা মানবজাতি সাফল্যের সঙ্গে জয় করেছে। তিনি প্রতিদিন সকলকে যোগ ব্যায়াম ও ধ্যান করার পরামর্শ দেন।
(CG/SDG
স্বরাষ্ট্র মন্ত্রক
কেন্দ্রীয় স্বরাষ্ট্র মন্ত্রী আগামীকাল ছাত্র পুলিশ শিক্ষার্থী কর্মসূচির সূচনা করবেন
নয়াদিল্লি, ২০ জুলাই, ২০১৮
আগামীকাল ২১শে জুলাই, কেন্দ্রীয় স্বরাষ্ট্র মন্ত্রী শ্রী রাজনাথ সিং জাতীয় পর্যায়ে ছাত্র পুলিশ শিক্ষার্থী কর্মসূচির সূচনা করবেন। কেন্দ্রীয় মানবসম্পদ উন্নয়ন মন্ত্রী শ্রী প্রকাশ জাভড়েকর, হরিয়ানার মুখ্যমন্ত্রী শ্রী মনোহর লাল, কেন্দ্রীয় স্বরাষ্ট্র প্রতিমন্ত্রী শ্রী হংসরাজ গঙ্গারাম আহির, পরিকল্পনা এবং রাসায়নিক ও সার দপ্তরের প্রতিমন্ত্রী রাও ইন্দরজিৎ সিং সহ অন্যান্য বিশিষ্ট ব্যক্তিবর্গ এই অনুষ্ঠানে উপস্থিত থাকবেন। স্কুলের ছাত্রদের মধ্যে মূল্যবোধ এবং নৈতিকতা শিক্ষার মাধ্যমে পুলিশ এবং জনগোষ্ঠীর মধ্যে সেতুবন্ধ রচনার উদ্দেশ্যেই এই কর্মসূচি হাতে নেওয়া হয়েছে। অষ্টম এবং নবম শ্রেণীর ছাত্রদের প্রতি মাসে এ বিষয়ে একটি করে ক্লাস নেওয়া হবে। সেখানে তাদের ছাত্রছাত্রীদের অপরাধ প্রতিরোধ ও নিয়ন্ত্রণ এবং মূল্যবোধ ও নৈতিকতা শিক্ষার ওপর জোর দেওয়া হবে। রাজ্য ও জেলা পর্যায়েও এই কর্মসূচিটি রূপায়ণের উপযুক্ত ব্যবস্থার কথা ভাবা হয়েছে। এই কর্মসূচিতে নির্বাচিত স্কুলগুলির জন্য শিক্ষা সরঞ্জাম এবং প্রশিক্ষণের ব্যয় নির্বাহের জন্য ৫০ হাজার টাকা করে দেওয়া হবে।
CG/PB/DM/….
(Visitor Counter : 51
শ্রমওকর্মসংস্থানমন্ত্রক
উমং আবেদনে এখন থেকে ইপিএস, ১৯৯৫ এর অধীনে স্কীম সার্টিফিকেটের জন্য আবেদন করার সুবিধা
নতুন দিল্লি, ২৮শে সেপ্টেম্বর, ২০২০
ইউনিফায়েড মোবাইল অ্যাপ্লিকেশন ফর নিউ এজ গভর্নেন্স , ইপিএফ গ্রাহকদের মধ্যে বিশাল সাড়া ফেলেছে। কোভিড – ১৯ অতিমারীর সময়ে নির্ঝঞ্ঝাটভাবে বাড়িতে থেকেই তাঁরা পরিষেবা পাচ্ছেন। উমং অ্যাপে ১৬টি পরিষেবা ইতিমধ্যেই পাওয়া যাচ্ছিল, ইপিএফও এখন আবার একটা নতুন সুবিধা দিল, যাতে ইপিএফ সদস্যরা এমপ্লয়িজ পেনশন স্কীম ১৯৯৫ এর অধীনে স্কীম সার্টিফিকেটের জন্য আবেদন করতে পারবেন।
স্কীম সার্টিফিকেট সেই সদস্যদের দেওয়া হয় যাঁরা অবসরকালীন বয়সে পেনশনের সুবিধা পাওয়ার জন্য ইপিএফও-র সদস্যপদ রেখেই ইপিএফ এ জমা দেওয়া টাকা তোলেন। একজন সদস্য তখনই অবসর ভাতার জন্য যোগ্য বিবেচিত হবেন যখন তিনি অন্তত ১০ বছরের জন্য পৌনপুনিকভাবে এমপ্লয়িজ পেনশন স্কীম ১৯৯৫ এর সদস্য থাকবেন। নতুন চাকরিতে যোগদানকালে স্কীম সার্টিফিকেট নিশ্চয়তা প্রদান করে যে পূর্বের অবসর ভাতার সুবিধাযুক্ত চাকুরি নতুন কর্মদাতার কাছে অবসরভাতা সুবিধাযুক্ত কাজে যুক্ত হয়েছে। যাতে অবসরকালীন সুবিধার পরিমাণ বাড়ে। এছাড়া স্কীম সার্টিফিকেট পরিবারের সদস্যদের জন্য জরুরী, পারিবারিক অবসর ভাতা পাওয়ার জন্য যদি যোগ্য সদস্যের অকালে মৃত্যু ঘটে।
উমং অ্যাপের মাধ্যমে স্কীম সার্টিফিকেটের জন্য আবেদন করার সুবিধা মেলায় এখন থেকে সদস্যরা নিজে হাজির থেকে আবেদন করার অপ্রয়োজনীয় সমস্যা এড়াতে পারবেন। বিশেষ করে অতিমারীর সময়ে। এছাড়া অপ্রয়োজনীয় কাগজপত্রের ঝামেলা দূর করা যাবে। এই সুবিধায় উপকৃত হবেন ৫.৮৯ কোটির বেশি গ্রাহক। উমং অ্যাপেই পরিষেবা পেতে একটি অ্যাক্টিভ ইউনিভার্সাল অ্যাকাউন্ট নাম্বার  এবং ইপিএফও-য় মোবাইল নাম্বার নিবন্ধীকরণ জরুরী।
গ্রাহকদের কাছে সাফল্যের সঙ্গে আধুনিক প্রযুক্তি পৌঁছে দিয়ে ইপিএফও উমং অ্যাপে সবচেয়ে জনপ্রিয় পরিষেবা প্রদানকারী হিসেবে অধিষ্ঠান করছে। ২০১৯ এর অগাস্ট থেকে অ্যাপটি ব্যবহার করেছেন ৪৭.৩ কোটি তার মধ্যে ৪১.৬ কোটি বা ৮৮ শতাংশ ইপিএফও পরিষেবার জন্য। বর্তমানে ভারত, মোবাইল ফোনের মাধ্যমে ডিজিটাল সংযোগের ক্ষেত্রে বিশাল বৃদ্ধির সাক্ষ্য বহন করছে। সেই সময় ইপিএফও উমং অ্যাপের মাধ্যমে দুর্গমতম অঞ্চলের সদস্যদেরও আরো বেশি করে ডিজিটাল পরিষেবা দিচ্ছে।
উমং বা ইউনিফায়েড মোবাইল অ্যাপ্লিকেশন ফর নিউ এজ গভর্নেন্স-টি তৈরি করেছে ইলেক্ট্রনিক ও তথ্য প্রযুক্তি মন্ত্রক এবং ন্যাশনাল ই-গভর্নেন্স ডিভিশন, দেশে মোবাইল প্রশাসনের প্রসারে।
দেশের সমস্ত নাগরিককে সারা দেশে কেন্দ্র থেকে শুরু করে স্থানীয় সরকারের ই-গভ পরিষেবা এবং অন্যান্য নাগরিক কেন্দ্রিক পরিষেবা পাওয়ার জন্য উমং একটি সিঙ্গল প্ল্যাটফর্ম প্রদান করেছে।
(CG/AP/SFS